Държавен вестник, бр. 47, 2022 г., стр. 30

СТР.  30	
Д Ъ Р Ж А В Е Н  В Е С Т Н И К 	
БРОЙ  47
(л) Двете страни ще си отправят взаимно 
покани за участие в международни конфе-
ренции и семинари, които се провеждат на 
техните територии.
(м) Децата на служителите от дипломати-
ческите мисии на всяка от страните ще бъдат 
поставени при условията на местните ученици 
във връзка с таксите за обучение в началните 
и средните училища в страната партньор, с 
изключение на училищата по изкуствата. 
2. Персоналният обмен по тази Догово-
реност се осъществява при съблюдаване на 
следните общи и финансови разпоредби:
(а) Изпращащата страна уведомява прие-
мащата страна за посещения на лица не по-
късно от пет (5) месеца преди посещението. 
Приемащата страна дава съгласие не по-късно 
от два (2) месеца след уведомлението. 
(б) Изпращащата страна или лицата, пъту-
ващи по тази Договореност, заплащат пътните 
разходи до столицата на приемащата страна 
и обратно.
(в) При краткосрочни посещения:
1) Приемащата страна покрива разходите 
за квартирни, храна, вътрешен транспорт 
съобразно разпоредбите на местното зако-
нодателство. 
2) Приемащата страна при необходимост 
осигурява медицинско обслужване въз основа 
на медицинска застраховка, направена за вре-
мето на целия престой в приемащата страна, 
която е за сметка на изпращащата страна. 
(г) При дългосрочни посещения:
1) Двете страни освобождават стипен-
диантите, приети по т. 1 (г) и (е) на този 
член, от такси за обучение и им осигуряват 
стипендия съгласно действащото в страната 
законодателство. 
2) Българската страна предоставя на лицата 
по т. 1 (г) на този член настаняване срещу 
заплащане в студентско общежитие при суб-
сидирани от държавата условия. Стипенди-
антите имат право на хранене в студентски 
стол срещу заплащане при условията и реда за 
студентите в степен „бакалавър“, „магистър“ 
и докторантите на приемащата страна. Ко-
рейската страна поема разходите по пребива­
ване, които включват такси за настаняване 
и храна, които студентите по т. 1 (е) от този 
член трябва да заплащат на съответната ин-
ституция, в зависимост от условията. 
3) Българската страна предоставя на 
лицата по т. 1 (г) на този член медицински 
грижи въз основа на медицинска застрахов-
ка съгласно българското законодателство. 
Корейската страна предоставя на лицата по 
т. 1 (е) на този член медицински грижи въз 
основа на медицинска застраховка съгласно 
действащите в страната правила и условия, 
валидни за чуждестранни студенти в Репу-
блика Корея.
3. Българската страна освобождава корей-
ските студенти, които посещават България 
по тази Договореност с цел да се обучават в 
държавните висши училища съгласно т. 1 (г) 
от този член, от заплащане на такси за визи, 
такси, свързани с пребиваването им или с 
продължаването на срока на техния престой. 
Корейската страна освобождава българските 
студенти, посещаващи Корея с цел обучение 
във висшите и образователните институции 
съгласно т. 1 (е) на този член, от такси за визи, 
такси, свързани с пребиваването им или с 
продължаването на срока на техния престой. 
Член 3
Култура и изкуство
1. Страните стимулират сътрудничеството 
в областта на културата и изкуството чрез:
(а) организиране на културни прояви и 
обмен на информация за културата на техните 
страни с цел по-добро запознаване на техните 
народи с културата на другата страна;
(б) съдействие за организацията на Дните 
на българската култура в Корея и на Дните 
на корейската култура в България;
(в) насърчаване на обмена на изложби в 
областта на културното наследство и худо-
жествени изложби и стимулиране на обмена 
на информация и експертен опит в областта 
на културния туризъм;
(г) полагане на усилия за обмен на групи 
до четири (4) изявени творци и/или експерти 
за период от максимум десет (10) дни всяка 
година;
(д) изпращане на покани за международни 
фестивали, конкурси, конференции и други 
културни мероприятия, които ще се провеждат 
на техните територии;
(е) насърчаване на обмена на театрални 
трупи и експерти, музиканти, танцьори и 
други изпълнители, както и аудио-визуални 
материали и информация;
(ж) оказване на съдействие на Национал-
ната библиотека „Св. св. Кирил и Методий“ 
в България и Националната библиотека в 
Корея за подписване на споразумение за 
конкретни форми на сътрудничество между 
двете библиотеки;
(з) оказване на съдействие на Изпълнител-
на агенция „Национален филмов център“ на 
България и Корейския филмов съвет за обмен 
на информация, експертен опит и взаимно 
сътрудничество, особено по отношение на 
филмови фестивали;
(и) оказване на съдействие на Министер-
ството на културата на България и Корейския 
институт за култура и туризъм за обмен на 
експерти и експертен опит и друга информация;